4. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. ΒΙ/234 της 22/28 Φεβρ. 1985  (ΦΕΚ Β΄ 105)  Μετονομασία της Διαχειριστικής Επιτροπής Περιουσίας του Ε.Μ. Πολυτεχνείου. Έχοντας υπόψη: 1.Τις διατάξεις: α)Του άρθρ. 3 (παρ. 4) του Νόμ. 1268/1982 «για τη δομή και λειτουργία των ανωτάτων εκπαιδευτικών ιδρυμάτων» (ΦΕΚ 87 τ. Α΄) β)Των άρθρ. 2, 3 και 4 της απόφασης του Πρωθυπουργού και του Υπουργού Εθνικής Παιδείας και Θρησκευμάτων Η.5421/1982 «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 τ. Β΄). 2.Τη γνώμη της συγκλήτου του Εθνικού Μετσοβίου Πολυτεχνείου (συνεδρίαση 2.1.1984) αποφασίζουμε: Διαχειριστική επιτροπή περιουσίας Άρθρο μόνο.-1.Η διαχειριστική επιτροπή της περιουσίας του Ε.Μ.Π. που προβλέπεται από το Ν.Δ. 3333/1959 και διατηρήθηκε σε ισχύ με το άρθρ. 9 της απόφασης ΣΤ5/13/1982 (ΦΕΚ 429/24.6.82 τ. Β΄), (τομ. 31 σελ. 190,01) μετονομάζεται σε Οικονομικό Συμβούλιο. 2.Το Οικονομικό Συμβούλιο απαρτίζεται από επτά (7) μέλη. 3.Η σύνθεση ορίζεται ως ακολούθως: α)Ο Αντιπρύτανης Οικονομικού Προγραμματισμού και Ανάπτυξης ως Πρόεδρος, με αναπληρωτή του μέλος Δ.Ε.Π. που ορίζεται από τη σύγκλητο. β)Δύο (2) μέλη του Δ.Ε.Π. που ορίζονται με τους αναπληρωτές τους από τη Σύγκλητο. γ)Από ένας εκπρόσωπος των ειδικών μεταπτυχιακών υποτρόφων, των φοιτητών, του ειδικού διοικητικού-τεχνικού προσωπικού και του διοικητικού προσωπικού που ορίζονται με τους αναπληρωτές τους από τον αντίστοιχο συνδικαλιστικό τους φορέα. Σχετικά με τον εκπρόσωπο των Ε.Μ.Υ. εφαρμόζονται οι διατάξεις της παρ. 5 του άρθρ. 35 του Νόμ. 1268/1982. 4.Η θητεία των μελών του Οικονομικού Συμβουλίου είναι τριετής, εκτός του εκπροσώπου των Ε.Μ.Υ. και των φοιτητών που είναι ετήσια. 5.Η συγκρότηση του Οικονομικού Συμβουλίου γίνεται με πράξη του Πρύτανη που δημοσιεύεται στην Εφημερίδα της Κυβερνήσεως. 6.Εισηγητής των θεμάτων της ημερήσιας διάταξης είναι ο εκάστοτε προϊστάμενος της οικονομικής υπηρεσίας του Ε.Μ.Π. και, σε περίπτωση απουσίας κωλύματος, ο νόμιμος αναπληρωτής του. (Αντί για τη σελ. 358,01(β) Σελ. 358,01(γ) Τεύχος 1373 Σελ. 83 Δαιχείριση Περιουσίας 31.Γ.ι.3-4 7.Χρέη γραμματέα εκτελεί διοικητικός υπάλληλος της οικονομικής υπηρεσίας που ορίζεται μαζί με τον αναπληρωτή του από το πρυτανικό συμβούλιο. 8.Το Οικονομικό Συμβούλιο συνεδριάζει τακτικά κάθε εβδομάδα. Η πρόσκληση για συνεδρίαση κοινοποιείται σε όλα τα μέλη μαζί με τα θέματα της ημερήσιας διάταξης δύο τουλάχιστον ημέρες πριν από τη συνεδρίαση. Κάθε θέμα της ημερήσιας διάταξης συνοδεύεται από εισήγηση της αρμόδιας υπηρεσίας. Το Οικονομικό Συμβούλιο βρίσκεται σε απαρτία αν είναι παρόντα τουλάχιστον 4 μέλη στα οποία οπωσδήποτε ο Πρόεδρος ή ο νόμιμος αναπληρωτής του. Οι αποφάσεις λαμβάνονται με πλειοψηφία των παρόντων. Σε περίπτωση ισοψηφίας υπερισχύει η ψήφος του Προέδρου. 9.Το Οικονομικό Συμβούλιο έχει τις ακόλουθες αρμοδιότητες: -εισηγείται στο Πρυτανικό Συμβούλιο την κατάρτιση και τις τροποποιήσεις των προϋπολογισμών τακτικού και δημοσίων επενδύσεων καθώς και των κληροδοτημάτων. -εισηγείται στο Πρυτανικό Συμβούλιο τη σκοπιμότητα και την εκτέλεση κάθε είδους δαπάνης σε βάρος του τακτικού προϋπολογισμού, του προϋπολογισμού δημοσίων επενδύσεων και του προϋπολογισμού των κληροδοτημάτων, έχοντας την αποκλειστική ευθύνη για την ορθή επιλογή και την επάρκεια των πιστώσεων κάθε Κ.Α. που αναφέρεται η σχετική δαπάνη. -ελέγχει τη νομιμότητα των στοιχείων για την πληρωμή των γενόμενων δαπανών, σύμφωνα με τις διατάξεις του δημοσίου λογιστικού. -παρακολουθεί την εκτέλεση των πιο πάνω προϋπολογισμών, ζητώντας σχετικές εκθέσεις από τις αρμόδιες οικονομικές υπηρεσίες και προτείνει στο Πρυτανικό Συμβούλιο μέτρα για την βελτίωση του ρυθμού κίνησης των εσόδων και των εξόδων των προϋπολογισμών αυτών. -εισηγείται στο Πρυτανικό Συμβούλιο μέτρα για την αξιοποίηση της περιουσίας του Ε.Μ.Π. -αποφασίζει για όσα θέματα του εκχωρηθεί η αρμοδιότητα από το Πρυτανικό Συμβούλιο. 